Ίδρυση Εφετείου Δυτικής Μακεδονίας. Ιδρύεται Εφετείο Δυτικής Μακεδονίας με έδρα την Κοζάνη. Στην περιφέρεια του Εφετείου αυτού ανήκουν οι περιφέρειες των Πρωτοδικείων Κοζάνης - Γρεβενών, τα οποία αποσπώνται από το Εφετείο Λάρισας και οι περιφέρειες των Πρωτοδικείων Καστοριάς - Φλώρινας, τα οποία αποσπώνται από το Εφετείο Θεσσαλονίκης. Οι υποθέσεις των Πρωτοδικείων Κοζάνης, Γρεβενών, Καστοριάς και Φλώρινας, οι οποίες κατά τον χρόνο εξάρξεως λειτουργίας του Εφετείου Δυτικής Μακεδονίας εκκρεμούν αντιστοίχως, ενώπιον των Εφετείων Λάρισας και θεσσαλονίκης και για τις οποίες δεν έχει ορισθεί δικάσιμος, δυνάμει δε της προηγουμένης παραγράφου περιέρχονται ήδη εις την αρμοδιότητα του Εφετείου Δυτικής Μακεδονίας, αποστέλλονται εις το Εφετείο τούτο και εκδικάζονται παρ αυτού Χρονολογία έναρξης της λειτουργίας του Εφετείου Δυτικής Μακεδονίας ορίζεται η 1 Μαΐου 1992. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος Διατάγματος.